Diari Oficial de la Generalitat Valenciana


Sumari del DOGV 3695, del 24-02-2000 (2000/1109)

ACORD de 21 de desembre de 1999, de la Comissió Territorial d'Urbanisme de València, que fa referència a la modificació número 2 de les normes subsidiàries d'Ademuz, relativa a un canvi de tipologia.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1109


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ademuz
    * pla d'urbanisme

ACORD de 21 de desembre de 1999, de la Comissió Territorial d'Urbanisme de València, que fa referència a la modificació número 2 de les normes subsidiàries d'Ademuz, relativa a un canvi de tipologia. [2000/A1109]
  
Vist l'expedient tramés per l'Ajuntament d'Ademuz que fa referència a la modificació número 2 de les normes subsidiàries, relativa a un canvi de tipologia, i de conformitat amb els següents,
  
Antecedents de fet
  
1. El projecte se sotmet a informació pública per mitjà de l'Acord del ple de l'ajuntament, en la sessió celebrada el dia 29 de desembre de 1998. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 29 d'abril de 1999.
  
2. El projecte consta de memòria i plànols d'informació i d'ordenació.
  
3. L'objecte de la modificació és la remodelació morfològica i tipològica de la unitat d'actuació 2 del sòl urbà. Consisteix a substituir la tipologia d'eixample, caracteritzada per edificació plurifamiliar de quatre plantes per la de residencial unifamiliar, adossada o aparellada amb una alçada màxima de dos plantes. També canvia l'ordenació detallada però no es produeix variació d'ús ni augment d'aprofitament.
  
S'estableixen dues zones d'ordenació, 1 i 2, les úniques diferències de les quals són quant a la parcel·la mínima i a l'edificabilitat neta sobre parcel·la: en la zona 1, 100 metres quadrats i una edificabilitat d'1,60 m²t/m²s i en la zona 2, una parcel·la mínima de 80 metres quadrats i una edificabilitat de 2,00 m²t/m²s.
  
La zona 1 comprén una edificació al costat de la carretera nacional 330.
  
La modificació es justifica en el fet que la tipologia d'eixample, plurifamiliar de quatre alçades, no és una tipologia que es considere adequada per a aquesta zona i perquè la tipologia d'habitatge unifamiliar s'ajusta més a la demanda actual.
  
La taula amb les dades de la unitat d'execució actual i la modificada és la següent:
  
 UA 2 en NS UA 2 modificada
  
Superfície 5.689 m² 5.689 m²
  
Sup. edificable total 1.409 m² 2.609 m²
  
Zona verda 1.808 m² 1.808 m²
  
Vials 2.472 m² 1.271 m²
  
Sup. zona 1 1.138 m² 2.220,3 m²
  
Coef 4 m²t/m²s 1,6 m²t/m²s
  
Sup. zona 2 271 m² 389,5 m²
  
Coef 1 m²t/m²s 2 m²t/m²s
  
Edificabilitat total 4.823 m² 4.331,5 m²
  
Edificabilitat zona 1 4.552 m² 3.552,5 m²
  
Edificabilitat zona 2 271 m² 779 m²
  
Es modifica l'ordenació detallada perquè canvia el tipus i la superfície dels vials i el tipus i la superfície de les illes edificables. Amb la nova ordenació es produeix una disminució en la dotació de viaris i resulta una proporció menor entre edificabilitat / dotacions que la que hi ha en les normes subsidiàries actuals.
  
4. Ademuz té normes subsidiàries aprovades definitivament per la Comissió Territorial d'Urbanisme el 22 de febrer de 1993.
  
5. La Comissió Territorial d'Urbanisme de València, en la sessió celebrada el dia 1 de juliol de 1999, va acordar suspendre l'aprovació definitiva del present projecte fins que es resolguera un expedient sancionador incoat per la Demarcació de Carreteres de l'Estat del Ministeri de Foment respecte d'un accés no autoritzat que s'havia obert en la zona objecte de modificació.
  
6. La Demarcació de Carreteres de l'Estat del Ministeri de Foment, en comunicació de 5 d'octubre de 1999, indica que «comprovat pel Servei de Vigilància, amb data 18 d'agost de 1999, que l'accés ha sigut demolit i que s'ha restaurat l'ordre vulnerat, l'expedient sancionador obert a aqueix ajuntament queda sobresegut a tots els efectes».
  
7. La Comissió Informativa de la Comissió Territorial d'Urbanisme de València, en la sessió celebrada el 14 de desembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, a l'efecte del compliment del que estableix l'article 27 de la LRAU.
  
3. Una vegada s'ha sobresegut l'expedient sancionador que havia incoat la Demarcació de Carreteres de l'Estat del Ministeri de Foment, es considera esmenada la deficiència que es va indicar en l'Acord de la Comissió Territorial d'Urbanisme d'1 de juliol de 1999.
  
4. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat anteriorment, la Comissió Territorial d'Urbanisme, en la sessió celebrada el 21 de desembre de 1999, acorda:
  
Aprovar definitivament la modificació número 2 de les normes subsidiàries d'Ademuz que fa referència al canvi de tipologia.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 21 de desembre de 1999.- El secretari de la Comissió Territorial d'Urbanisme: José Manuel Palau Navarro.